**ZAVOD ZA SOCIJALNU I DJEČJU ZAŠTITU**

Poštovani,

Obavještavamo Vas, u skladu sa članom 10 Pravilnika o standardima za akreditaciju programa obuke, odnosno programa pružanja usluge, načinu sprovođenja postupka akreditacije programa i sadržini i obliku sertifikata  ("Službeni list Crne Gore", br. 073/17 od 03.11.2017 ) da će se sprovesti obuka, po akreditovanom programu **„Jačanje ključnih kompetencija zaposlenih u sistemu socijalne i dječje zaštite“.** Obuka je akreditovana kod  Zavoda pod brojem 03-10/1 od 30.05.2022. godine.

Obuku organizuje Zavod za socijalni u dječju zaštitu u okviru regionalnog programa za ublažavanje uticaja pandemije COVID-a-19 na djecu i roditelje na Zapadnom Balkanu i u Turskoj koji finansira Evropska unija, a podržava UNICEF.

**Planirano je da se obuka,  koja će biti organizovana za 20 stručnih radnika, održi 10., 11. i 12. jula 2023. godine, u prostorijama Zavoda za socijalnu i dječju zaštitu.** Prijave slati na mail: **dragana.pesic.zsdz@gmail.com do petka 3. jula 2023. godine. Pri prijavljivanju molimo da navedete naziv obuke za koju se prijavljujete.**

Prednost će imati licencirani stručni radnici koji su u sistemu socijalne i dječje zaštite, a **koji nemaju bodova za obnovu licence, odnosno licencirani stručni radnici koji imaju 40 i manje od 40 bodova za obnovu licence.**

Troškove honorara predavača i keteringa snosi Zavod za socijalnu i dječju zaštitu. **Smještaj na bazi polupansiona se pokriva za učesnike koji žive udaljenije od 60 km od Podgorice te ja važno u prijavi za obuku to i naglasiti.** Prevoz učesnika nije pokriveni od strane organizatora.

**Zbog ograničenog broja mjesta registracija učesnika će biti vođena po redosledu prijavljivanja.**